Blaze7451/Wiki-th-20250601 huggingface dataset:
พ.ศ. 2325

พุทธศักราช 2325 ตรงกับคริสต์ศักราช 1782 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน และเป็นปีปกติสุรทินที่วันแรกเป็นวันอาทิตย์

**ผู้นำ**
 พระมหากษัตริย์: 
** (อาณาจักรธนบุรี) สมเด็จพระเจ้ากรุงธนบุรี( พ.ศ. 2310 - พ.ศ. 2325)
***กรมพระราชวังบวรสถานมงคล: สมเด็จพระมหาอุปราช เจ้าฟ้ากรมขุนอินทรพิทักษ์
** (อาณาจักรรัตนโกสินทร์) พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
***กรมพระราชวังบวรสถานมงคล: สมเด็จพระบวรราชเจ้ามหาสุรสิงหนาท
****เจ้าประเทศราช:
*****เจ้าผู้ครองนครเชียงใหม่: พระเจ้ากาวิละ (พ.ศ. 2325 - พ.ศ. 2358)
*****เจ้าผู้ครองนครลำปาง: พระยาคำโสม (พ.ศ. 2325 - พ.ศ. 2337)- พระมหากษัตริย์พม่า:
** พระเจ้าจิงกูจา (พ.ศ. 2319 - พ.ศ. 2325)
** พระเจ้าหม่องหม่อง (พ.ศ. 2325)
** พระเจ้าปดุง (พ.ศ. 2325 - พ.ศ. 2362)- พระมหากษัตริย์สหราชอาณาจักร: สมเด็จพระเจ้าจอร์จที่ 3 แห่งสหราชอาณาจักร (บริเตนใหญ่ 25 ตุลาคม พ.ศ. 2303 - 31 ธันวาคม พ.ศ. 2343, สหราชอาณาจักร 1 มกราคม พ.ศ. 2344 - 29 มกราคม พ.ศ. 2363)- พระมหากษัตริย์ฝรั่งเศส: พระเจ้าหลุยส์ที่ 16 แห่งฝรั่งเศส (10 พฤษภาคม พ.ศ. 2317 - 10 สิงหาคม พ.ศ. 2335)- พระมหากษัตริย์สเปน: พระเจ้าการ์โลสที่ 3 แห่งสเปน (10 สิงหาคม พ.ศ. 2302 - 14 ธันวาคม พ.ศ. 2331)

**เหตุการณ์**
 6 เมษายน - สมเด็จพระเจ้ากรุงธนบุรีถูกสำเร็จโทษและเสด็จสวรรคต พระยาจักรีทรงขึ้นครองราชย์เป็นพระบาทสมเด็จพระพุทธยอดฟ้าจุฬาโลกมหาราช ทรงเป็นปฐมกษัตริย์ของราชวงศ์จักรี และสถาปนากรุงรัตนโกสินทร์ขึ้นเป็นราชธานีของประเทศไทย- 21 เมษายน - รัชกาลที่ 1 ทรงพระกรุณาโปรดเกล้าฯ ให้กระทำพิธียกเสาหลักเมือง (ศาลหลักเมืองกรุงเทพมหานคร‎)- 21 มิถุนายน - สถาปนาวัดพระศรีรัตนศาสดาราม- ไม่ทราบวัน - ค้นพบธาตุ โมลิบดีนัม
*ไม่ทราบวัน - อะแซหวุ่นกี้แม่ทัพคนสำคัญของพม่าถูกพระเจ้าปดุงประหาร  

**วันเกิด**
 26 กรกฎาคม - จอห์น ฟิลด์ นักประพันธ์ชาวไอร์แลนด์ (เสียชีวิต พ.ศ. 2380)

**วันสวรรคต**
 11 กุมภาพันธ์ - พระเจ้าหม่องหม่อง - พระโอรสของพระเจ้ามังลอก (พระราชสมภพ 12 กันยายน พ.ศ. 2306)- 6 เมษายน - สมเด็จพระเจ้าตากสินมหาราช - กษัตริย์ไทย (พระราชสมภพ 22 มีนาคม พ.ศ. 2277)

**ไม่ทราบวันที่**
 อะแซหวุ่นกี้ - แม่ทัพเฒ่าชาวพม่า (เกิดราว พ.ศ. 2246)- พระยาวิเชียรปราการ (บุญมา) - เจ้าผู้ครองนครเชียงใหม่ (เกิด พ.ศ. 2260)- พระยาพิชัยดาบหัก - ขุนนางในสมัยอยุธยาและธนบุรี (เกิด พ.ศ. 2284)- สมเด็จพระมหาอุปราช เจ้าฟ้าจุ้ย กรมขุนอินทรพิทักษ์ - พระราชโอรสในสมเด็จพระเจ้าตากสินมหาราช
หมวดหมู่:พ.ศ. 2325
กระบวนการเพลตแห้ง

กระบวนการเพลตแห้ง (dry plate process) เริ่มขึ้นเมื่อ ค.ศ. 1867 โดย B.J.Sayce และ W.B. Bojton ได้ร่วมคิดค้นวัตถุไวแสงและพบว่าเยื่อไวแสงโคโลเดียน โดยใช้ซิลเวอร์โบรไมด์และซิลเวอร์ไนเตรตฉาบบนแผ่นกระจกแล้วผึ่งให้แห้ง สามารถเก็บไว้ได้นาน ถ่ายเมื่อใดก็ได้ และในปี ค.ศ. 1867 มีบริษัท The Liverpool Dry Plate and Photohgraphic Company ผลิตเพลทแห้งออกจำหน่ายแต่ไม่ได้ความนิยมเท่าที่ควร เพราะใช้เวลานานกว่าเพลทเปียกถึง 3 เท่า เมื่อปี ค.ศ. 1871 Dr. Richard Leach Maddox ได้คิดค้นวัตถุไวแสงที่เป็นเจลลาตินขึ้น ชึ่งจากเดิมใช้โคโลเดียนข้อเสียคือ มีกลิ่นเหม็นของอีเธอร์ เจลลาตินมีลักษณะเป็นสารเหนียวใสไม่มีกลิ่น ได้จากการเคี่ยวกระดูกและหนังสัตว์ วิธีการคือเอาเจลลาติน มาแช่น้ำจนชุ่ม แล้วเติมสารแคดเมียมโบรไมด์ลง แล้วเติมสารละลายซิลเวอร์ไนเตรต ฉาบบนกระจกแล้วผึ่งให้แห้ง
เมื่อปี ค.ศ. 1878 Charles Bennet ได้ปรับปรุงการทำเพลทแห้งโดยนำเอาเพลทที่ฉาบมาล้างในขณะที่ยังหมาดอยู่ เพื่อล้างเกลือเงินที่อยู่ในอีมัลชันออกให้หมด เพราะถ้าทิ้งไว้เพลทอาจมีตำหนิ เบนเนทยังปรับปรุงเรื่องความไวแสงของเพลท และเบนเนทได้ทำเพลทแห้งแบบสำเร็จรูปออกมาจำหน่ายด้วย นับว่าช่วงนี่เป็นจุดเริ่มต้นการถ่ายภาพแบบทันสมัยที่สุด
ความนิยมเพลตแห้งแบบเจลลาตินเพราะมีข้อดีคือ- ผู้เป็นช่างภาพไม่ต้องทำเพลทใช้เอง- ไม่ต้องทนอยู่ในห้องมืดเป็นเวลานานๆ- ไม่ต้องรีบล้างเพลททันที

**ดูเพิ่ม**
 กระบวนการกระจกเปียก
หมวดหมู่:การถ่ายภาพ
ภาษาราชการ

ภาษาประจำชาติภาษาทางการ หรือ ภาษาราชการ คือภาษาที่ได้รับสถานะพิเศษในแต่ละประเทศ รัฐ หรือเขตการควบคุมอื่น ๆ โดยทั่วไป ศัพท์ "ภาษาราชการ" ไม่ได้หมายถึงภาษาที่ใช้โดยประชาชนหรือประเทศ แต่เป็นภาษาที่ใช้โดยรัฐบาลของตน (เช่น ตุลาการ นิติบัญญัติ หรือการบริหาร)
มีประเทศที่มีภาษาราชการถึง 178 ประเทศ โดยในจำนวนนี้มี 101 ประเทศที่มีภาษาราชการมากกว่าหนึ่งภาษา รัฐบาลอิตาลีจัดให้ภาษาอิตาลีเป็นภาษาทางการใน ค.ศ. 1999 ในขณะที่บางประเทศ (เช่นสหรัฐ, เม็กซิโก และออสเตรเลีย) ไม่ประกาศภาษาราชการในระดับชาติโดยนิตินัย
รัฐธรรมนูญหลายประเทศระบุภาษาประจำชาติหรือราชการหนึ่งภาษาหรือมากกว่า บางประเทศใช้ภาษาราชการในการกำหนดอำนาจให้กลุ่มชนพื้นเมืองโดยให้พวกเขาเข้าถึงรัฐบาลด้วยภาษาแม่ของตน ส่วนประเทศที่ไม่ได้ระบุภาษาราชการอย่างเป็นทางการ มักมีการใช้ภาษาประจำชาติโดยพฤตินัยแทน
สำหรับประเทศไทยนั้น ใช้ภาษาไทยมาตรฐาน เป็น "ภาษากลาง" ที่ได้พัฒนารูปแบบขึ้นมาจากภาษาไทยถิ่นกลางมาโดยลำดับ จนมีลักษณะเฉพาะที่แตกต่างจากภาษาไทยถิ่นกลางอื่น ๆ เรียกอีกอย่างว่าเป็นภาษาหนังสือ เป็นภาษาที่ใช้ในเอกสารราชการ การประชุมที่เป็นทางการ หนังสือ และตำราต่าง ๆ โดยปรากฏแนวการพัฒนาเป็นภาษากลางตั้งแต่สมัยรัชกาลที่ 5

**อ้างอิง**

**อ่านเพิ่ม**
 Writing Systems of the World: Alphabets, Syllabaries, Pictograms (1990), 0-8048-1654-9 — lists official languages of the countries of the world, among other information.

**แหล่งข้อมูลอื่น**
 Languages by country date=2018-12-26  in The World Factbook

หมวดหมู่:วิธภาษาและวัจนลีลา
ซันจิ

ซันจิ อาจหมายถึง:- ซันจิ (ชื่อ) - ชื่อต้นของบุคคล- ซันจิ (ผู้กำกับ) - ผู้กำกับชาวอเมริกัน- ชางจี๋- วินสโมค ซันจิ - ตัวละครจากเรื่องวันพีซ
หมวดหมู่:โจรสลัด

หมวดหมู่:การขนส่งทางน้ำ
หมวดหมู่:ประวัติศาสตร์ความสัมพันธ์ระหว่างประเทศ
หมวดหมู่:อาชญากรรม
หมวดหมู่:ทหารรับจ้าง
หมวดหมู่:กะลาสี
หมวดหมู่:อาชีพ
วิกิพีเดีย:วันนี้ในอดีต/13 ตุลาคม

13 ตุลาคม: วันตำรวจ, วันนวมินทรมหาราช- พ.ศ. 587 (ค.ศ. 54) – จักรพรรดิคลอเดียสถูกพระมเหสีลอบปลงพระชนม์ ทำให้นีโร พระโอรสวัย 16 ชันษาของพระนาง เป็นจักรพรรดิโรมันพระองค์ถัดมา- พ.ศ. 1850 (ค.ศ. 1307) – ผู้แทนของพระเจ้าฟิลิปที่ 4 แห่งฝรั่งเศสจับกุมอัศวินเทมพลาร์จำนวนมากพร้อมกันในเวลารุ่งเช้า และภายหลังยังทรมานให้รับมิจฉาทิฐิ- พ.ศ. 2428 (ค.ศ. 1885) – ก่อตั้งสถาบันเทคโนโลยีจอร์เจียในแอตแลนตา เป็นส่วนหนึ่งของแผนสร้างเศรษฐกิจอุตสาหกรรมหลังสงครามกลางเมือง- พ.ศ. 2466 (ค.ศ. 1923) – ประเทศตุรกีย้ายเมืองหลวงจากอิสตันบูลเป็นอังการา- พ.ศ. 2553 (ค.ศ. 2010) – มีการถ่ายทอดสดการช่วยเหลือคนงานเหมือง 33 คนที่ติดอยู่ในเหมืองซันโคเซในประเทศชิลีทางโทรทัศน์ มีผู้รับชมกว่า 1 พันล้านคน (ในภาพ)
ดูเพิ่ม: 12 ตุลาคม – 13 ตุลาคม – 14 ตุลาคม
จดหมายเหตุ – รายชื่อบทความวันนี้ในอดีต
หมวดหมู่:วันพีซ

หมวดหมู่:แฟรนไชส์การ์ตูนญี่ปุ่น
หมวดหมู่:โจรสลัด
หมวดหมู่:โทเอแอนิเมชัน
หมวดหมู่:วิตสตูดิโอ
หมวดหมู่:รายการโทรทัศน์ของฟูจิทีวี
รองเท้านารีฝาหอย

รองเท้านารีฝาหอย (Egg-in-a-nest Orchid) เป็นกล้วยไม้ในประเทศไทย อยู่ในสกุลรองเท้านารี ค้นพบโดย Messrs Low และ Co. ในปี ค.ศ. 1888 พบในแถบมณฑลยูนนาน มณฑลกุ้ยโจว และทางตอนใต้ของเขตปกครองตนเองกว่างซีจ้วงของประเทศจีน ถึงอินโดจีน

**ลักษณะทางพฤกษศาสตร์**
รองเท้านารีฝาหอยมีลักษณะเป็นพุ่มต้นกว้างประมาณ 20-25 ซม. สูงประมาณ 10 ซม. ใบกว้าง 2.5-3.5 ซม. ยาว 15-17 ซม. ใบด้านบนเป็นลายสีเขียวสลับเขียวอ่อน ใต้ท้องใบมีจุดสีม่วงเข้มกระจายหนาแน่นทั่งใบ มักเจริญเติบโตเป็นกอใหญ่ ออกดอกเดี่ยว ค่อนข้างกลม กว้างประมาณ 3.5-7 ซม. กลีบบนและกลีบในสีขาวเป็นมัน ค่อนข้างหนา กลีบมีจุดสีม่วง-น้ำตาลขนาดใหญ่กระจายทั่วกลีบ ก้านช่อดอกอ่อน และสั้นขนาด 3-5 ซม. ออกดอกในช่วงเดือนพฤษภาคม – กรกฎาคม

**ถิ่นอาศัย**
พบอยู่ตามภูเขาหินปูน โดยขึ้นอยู่สูง 700-1200 เมตร จากระดับน้ำทะเล ในป่าดิบภูเขา โดยขึ้นอยู่ตามรอยแตกของหินที่ปกคลุมไปด้วยมอส หรือตามบริเวณป่าไผ่ที่มีการทับถมของใบไผ่ และมีความชื้นสูง ได้ร่มเงาจากต้นไม้ โดยจะได้รับแสงที่ทะลุผ่านตามช่องของใบไม้ และจะได้รับแสงมากขึ้นเมื่อป่ามีการผลัดใบในหน้าหนาว ตามดอยสูงทางภาคเหนือ เช่น ดอยอินทนนท์ และดอยเชียงดาวจังหวัดเชียงใหม่

**อ้างอิง**
  รองเท้านารีฝาหอย date=2009-01-22  กระทรวงทรัพยากรธรรมชาติและสิ่งแวดล้อม-  รองเท้านารีฝาหอย date=2008-12-22  จากป่าดงดอย การท่องเที่ยว

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลรองเท้านารี
รองเท้านารีดอยตุง

รองเท้านารีดอยตุงเป็นกล้วยไม้ในสกุลรองเท้านารี ค้นพบโดย Mr.R.Moore ในปี ค.ศ. 1893 ในประเทศพม่า มีการกระจายพันธุ์ในแถบรัฐฉาน ประเทศพม่ารวมถึงประเทศไทยที่มีอาณาเขตติดกัน และในมณฑลยูนนาน ประเทศจีน รองเท้านารีดอยตุงออกดอกในช่วงเดือนสิงหาคม – ตุลาคม

**ลักษณะทางพฤกษศาสตร์**
รองเท้านารีดอยตุงมีพุ่มต้นกว้างประมาณ 20-25 ซม. ใบกว้าง 2.5-3 ซม. ยาว 20-25 ซม. ใบด้านบนสีเขียวเป็นมัน ใต้ใบบริเวณโคนกาบใบมีจุดประสีม่วง แตกหน่อง่าย มักเจริญเติบโตเป็นกอ ดอกเป็นดอกเดี่ยว ขนาดดอก กว้างประมาณ 7-9 ซม. ช่อตั้งตรงยาว 10-12 ซม. กลีบบนพื้นสีขาว มีเส้นลายสีชมพูเข้มหนาแน่น ไล่จากโคนกลีบขึ้นไปด้านบน กลีบในแคบงุ้มมาด้านหน้ามีสีเหลืองอมน้ำตาล กระเป๋าสีเหลืองอมน้ำตาลเป็นมัน โล่สีขาว กึ่งกลางมีติ่งสีเหลือง

**ถิ่นอาศัย**
พบอยู่ตามภูเขาหินปูน โดยขึ้นอยู่สูง 1,200–1,600 เมตร จากระดับน้ำทะเล ตามรอยแยกของหินที่มีลักษณะเป็นแอ่งเล็กๆ ปกคลุมไปด้วยมอสส์ โดยได้รับแสงค่อนข้างมาก แต่ไม่สัมผัสแสงอาทิตย์โดยตรง พบที่ภาคเหนือตอนบนของประเทศไทย รัฐฉานในพม่า และทางตะวันออกของรัฐอัสสัมในอินเดีย

**ดูเพิ่ม**
 ตัวอย่างกล้วยไม้ในประเทศไทย

**อ้างอิง**
Braem, G. & Chiron, G. Paphiopedilum, Tropicalia, France, 2003.
*Cribb, P. The Genus Paphiopedilum, Second Edition, Natural History Publications (Borneo) Sdn. Bhd., 1998.
*กล้วยไม้เมืองไทย, รศ.ดร. อบฉันท์ ไทยทอง, สำนักพิมพ์บ้านและสวน
หมวดหมู่:สกุลรองเท้านารี
ณัทธร สมคะเน

ณัทธร สมคะเน (ชื่อเล่น: ต๊ะ, เกิด 28 กุมภาพันธ์ พ.ศ. 2521) นักแสดงชายจากภาพยนตร์เรื่องกระสือ เกิดที่อังกฤษ แต่กลับมาโตที่กรุงเทพมหานคร จบการศึกษาระดับประถมและมัธยมศึกษาจากโรงเรียนอัสสัมชัญสมุทรปราการ (ชื่อเดิม อัสสัมชัญสำโรง) และระดับปริญญาตรีจาก คณะนิเทศศาสตร์ มหาวิทยาลัยกรุงเทพ 

**ผลงาน**
 เข้าประกวดนายแบบนิตยสาร เดอะบอยส์ (พ.ศ. 2540)- แสดงภาพยนตร์เรื่องกระสือ เป็น"เจ้าฟ้าแจ้ง" (พ.ศ. 2545)

**แหล่งข้อมูลอื่น**
  ชีวประวัติจาก ThaiFilmDb.com-  ชีวประวัติจาก IMDb
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนอัสสัมชัญสมุทรปราการ
หมวดหมู่:นักแสดง

นี่คือหมวดหมู่ของนักแสดงภาพยนตร์ ละคร และโทรทัศน์ ของทุกเพศ
หมวดหมู่:การแสดง
หมวดหมู่:ผู้ให้ความบันเทิง
รองเท้านารีเหลืองปราจีน

รองเท้านารีเหลืองปราจีน เป็นกล้วยไม้ในสกุลรองเท้านารี ถูกค้นพบโดย Mr.C. Parish ในปี ค.ศ. 1859 มีการกระจายพันธุ์ในทางตอนใต้ของจีน (มณฑลยูนนาน มณฑลกุ้ยโจว และเขตปกครองตนเองกว่างซีจ้วง) พม่า ไทย และตอนกลางและตอนใต้ของเวียดนาม โดยเฉพาะในอุทยานแห่งชาติฟ็องญา-แก๋บ่าง จังหวัดกว๋างบิ่ญ
รองเท้านารีเหลืองปราจีนมีชื่อสามัญอื่นอีกคือ รองเท้านารีเหลืองอุดรและรองเท้านารีเหลืองกาญจน์

**ลักษณะทางพฤกษศาสตร์**
มีลักษณะเป็นพุ่มต้นกว้างประมาณ 20-25 ซม. สูงประมาณ 10-20 ซม. ใบกว้าง 2.5-3.5 ซม. ยาว 10-20 ซม. ใบด้านบนเป็นลายสีเขียวสลับเขียวอ่อน ใต้ท้องใบมีจุดประสีม่วงเล็กน้อย ดอกกว้างประมาณ 3.5-7 ซม. ก้านช่อดอกค่อนข้างสั้นประมาณ 5-7 ซม. ช่อหนึ่งมี 1-2 ดอก กลีบบนและกลีบในสีเหลืองมีจุดประสีม่วงกระจายทั่วกลีบ ออกดอกตลอดทั้งปี 

**ถิ่นอาศัย**
พบอยู่ตามภูเขาหินปูน โดยขึ้นอยู่สูง 300-500 เมตรจากระดับน้ำทะเล บริเวณป่าเบญจพรรณที่อยู่ใกล้ทะเลหรือใกล้ลำธาร โดยขึ้นอยู่พื้นที่ค่อนข้างแฉะ ความชื้นสูง ปกคลุมด้วยพืชชั้นต่ำพวกมอสส์และซากใบไม้ที่ผุพังทับถม ได้รับแสงค่อนข้างมาก เป็นรองเท้านารีที่มีการกระจายพันธุ์เป็นบริเวณกว้าง ในประเทศไทย พม่า ลาว กัมพูชา เวียดนาม และตอนใต้ของจีน

**ดูเพิ่ม**
 ตัวอย่างกล้วยไม้ในประเทศไทย

**อ้างอิง**
กล้วยไม้เมืองไทย, รศ.ดร. อบฉันท์ ไทยทอง, สำนักพิมพ์บ้านและสวน
หมวดหมู่:สกุลรองเท้านารี
รองเท้านารีเหลืองกระบี่

รองเท้านารีเหลืองกระบี่เป็นกล้วยไม้ในสกุลรองเท้านารี ค้นพบโดย Mr.H.Ridley ในปี ค.ศ. 1891 โดยตั้งชื่อ Paph.insigne var.exul ภายหลังจึงจำแนกมาเป็นสายพันธุ์เฉพาะ คือ Paph.exul

**ลักษณะทางพฤกษศาสตร์**
รองเท้านารีเหลืองกระบี่เป็นไม้พุ่มกว้างประมาณ 30-40 ซม. ใบกว้าง 2.5-3 ซม. ยาว 20-30 ซม. ใบสีเขียวเป็นมัน แตกหน่อง่าย มักเจริญเติบโตเป็นกอใหญ่ ดอกเป็นดอกเดี่ยวขนาดดอก 6-7 ซม. ก้านดอกยาวประมาณ 12-15 ซม. กลีบบนมีริมสีขาว โคนกลีบสีเขียวปนเหลือง และมีจุดประขนาดใหญ่สีม่วงปนน้ำตาล กลีบในแคบสีเหลืองเป็นมัน ริมกลีบเป็นคลื่นงุ้มมาด้านหน้า มีเส้นสีน้ำตาลกลางกลีบ กระเป๋าสีเหลืองอมเขียวเป็นมันเงา ออกดอกในเดือนเมษายน – มิถุนายน

**ถิ่นอาศัย**
พบอยู่ตามภูเขาหินปูนที่อยู่ติดชายฝั่งทะเล หรือตามเกาะที่มีลักษณะเป็นหน้าผาสูงชัน โดยขึ้นอยู่สูง 10 –100 เมตร จากระดับน้ำทะเล ตามรอยแยกของหินที่ปกคุมไปด้วยมอสส์ โดยมีสภาพแวดล้อมคล้ายกับรองเท้านารีเหลืองตรัง และรองเท้านารีขาวสตูล แต่รองเท้านารีเหลืองกระบี่จะอยู่ในบริเวณที่ได้รับแสงค่อนข้างมาก บางครั้งพบขึ้นอยู่บนหินกลางแจ้ง โดยสามารถพบได้ตามภูเขาที่อยู่ติดชายฝั่งทะเล หรือตามเกาะในประเทศไทย พบในจังหวัด ตรัง กระบี่ พังงา สตูล

**ดูเพิ่ม**
 ตัวอย่างกล้วยไม้ในประเทศไทย

**อ้างอิง**
กล้วยไม้เมืองไทย, รศ.ดร. อบฉันท์ ไทยทอง, สำนักพิมพ์บ้านและสวน
หมวดหมู่:สกุลรองเท้านารี
รองเท้านารีเหลืองตรัง

รองเท้านารีเหลืองตรัง หรือ รองเท้านารีเหลืองพังงา เป็นกล้วยไม้ในสกุลรองเท้านารี ถูกค้นพบโดยชาวอังกฤษ (Henry James) Murton แห่งสวนพฤกษศาสตร์หลวงเมืองคิว ประเทศอังกฤษ และเฮนรี อาลาบาศเตอร์ รองเท้านารีเหลืองตรังเป็นสายพันธุ์หนึ่งของรองเท้านารีขาวชุมพร

**ลักษณะทางพฤกษศาสตร์**
รองเท้านารีเหลืองตรังมีต้นเป็นพุ่มกว้างประมาณ 15–20 ซม. ใบกว้าง 2.5–3.5 ซม. ยาว 15–17 ซม. ใบด้านบนเป็นลายสีเขียวเข้มสลับเขียวเทา บางต้นสีเขียวเข้มจะมากกว่าจนดูคล้ายใบสีเขียวเข้ม ใต้ท้องใบสีม่วงคล้ำ ดอกค่อนข้างกลม กว้างประมาณ 5–8 ซม. ใหญ่กว่ารองเท้านารีขาวสตูลเล็กน้อย สีพื้นดอกมีทั้ง สีขาว สีครีม สีเหลืองอ่อนถึงเหลืองเข้ม มีลายสีม่วงแดงถึงม่วงน้ำตาลกระจายหนาแน่นทั่วกลีบดอก ก้านช่อดอกค่อนข้างสั้นประมาณ 5–10 ซม. ช่อหนึ่งมี 1–2 ดอก ฤดูกาลออกดอกเดือนมีนาคม–มิถุนายน

**ถิ่นอาศัย**
left
พบอยู่ตามภูเขาหินปูนที่อยู่ติดชายฝั่งทะเล หรือตามเกาะที่มีลักษณะเป็นหน้าผาสูงชัน โดยขึ้นอยู่สูง 10–100 เมตร จากระดับน้ำทะเล ตามรอยแยกของหินที่ปกคุมไปด้วยมอสส์ ซากใบไม้ที่ผุพังทับถมด้วยตะกอนดิน โดยขึ้นอยู่ตามซอกหินที่ได้รับร่มเงาของชะง่อนหิน หรือพุ่มไม้เตี้ยที่มีใบปกคุมหนาทึบ แสงแดดและน้ำฝนไม่สามารถสัมผัสได้โดยตรง แต่จะได้รับแสงที่สะท้อนจากน้ำทะเล เป็นรองเท้านารีที่พบอยู่ในสภาพแวดล้อมเดียวกับรองเท้านารีขาวสตูล พบในจังหวัดตรัง กระบี่ พังงา สตูล และบริเวณหมู่เกาะในฝั่งทะเลด้านตะวันตก

**ดูเพิ่ม**
 ตัวอย่างกล้วยไม้ในประเทศไทย

**อ้างอิง**

**แหล่งข้อมูลอื่น**
 รองเท้านารีเหลืองตรัง
หมวดหมู่:สกุลรองเท้านารี
รองเท้านารีอินทนนท์

รองเท้านารีอินทนนท์ เป็นกล้วยไม้อยู่ในสกุลรองเท้านารี มีการกระจายพันธุ์ตั้งแต่รัฐอัสสัม สาธารณรัฐอินเดีย จนถึงทางตอนใต้ของประเทศจีน

**ลักษณะทางพฤกษศาสตร์**
รองเท้านารีอินทนนท์มีลักษณะ พุ่มต้นกว้าง ในประเทศประมาณ 25-30 ซม. ใบกว้าง 3.5-4 ซม. ยาว 30-40 ซม. ใบด้านบนสีเขียวเป็นมัน ใต้ใบบริเวณโคนกาบใบ มีจุดประสีม่วง แตกหน่อได้ดี มักเจริญเติบโตเป็นกอใหญ่ ดอกเป็นดอกเดี่ยว ขนาดประมาณ 10-12 ซม. ก้านดอกตั้งตรงยาว 10-12 ซม. กลีบดอกหนาเป็นมันเงา พื้นดอกสีเหลืองปนน้ำตาล กลีบบนบริเวณขอบมีสีเหลืองหรือขาว โคนกลีบบนสีน้ำตาลเข้ม กลีบในมีเส้นสีน้ำตาลเข้มแบ่งกึ่งกลางตามความยาวกลีบ กระเป๋าสีน้ำตาลเป็นมันเงา มีเส้นร่างแหสีน้ำตาล
ฤดูการออกดอกในช่วง มกราคม – มีนาคม

**ถิ่นอาศัย**
พบในทำเลที่เป็นป่าดิบภูเขา ปกคลุมด้วยต้นไม้ใหญ่หนา โดยขึ้นอยู่สูงประมาณ 1200-1500 เมตร จากระดับน้ำทะเล เป็นรองเท้านารีชนิดอิงอาศัย (Epiphytic) โดยพบขึ้นอยู่บนต้นไม้ใหญ่ ที่มีลักษณะเปลือกหนา มีการผุพังของเปลือกไม้ง่าย ปกคลุมด้วย มอสส์ เฟิร์น ตะไคร่น้ำ อุ้มความชื้นได้ดี โดยหยั่งรากไปตามเปลือกไม้ ตามดอยสูงทางภาคเหนือ เช่น ดอยอินทนนท์ และดอยเชียงดาวจังหวัดเชียงใหม่ ดอยแม่อูคอจังหวัดแม่ฮ่องสอน และบริเวณภาคตะวันออกเฉียงเหนือตอนบน บริเวณภูหลวงจังหวัดเลย พม่า อินเดีย ตะวันตกเฉียงใต้ของจีน

**อ้างอิง**
 กล้วยไม้เมืองไทย, รศ.ดร. อบฉันท์ ไทยทอง, สำนักพิมพ์บ้านและสวน, หน้า 44
หมวดหมู่:สกุลรองเท้านารี
รองเท้านารีอินทนนท์ลาว

รองเท้านารีอินทนนท์ลาว เป็นกล้วยไม้ในสกุลรองเท้านารี พบในประเทศลาวไปจนถึงประเทศเวียดนาม ออกดอกช่วงเดือนมีนาคมถึงเมษายน

**ลักษณะทางพฤกษศาสตร์**
ลำต้นสั้นและแตกกอ ใบรูปเข็มขัดกว้าง 2–2.5 เซนติเมตร ยาว 25–28 เซนติเมตร ดอก ออกดอกเดี่ยวก้านดอกสีม่วงแดง ยาว 20–22 เซนติ เมตร กลีบเลี้ยงกลีบบนแผ่กว้างสีขาว ขอบกลีบตอนบนหยักเว้ามีเดือย กลางกลีบมีประสีม่วงแดง กลีบดอกรูปขอบขนานบิดโค้ง แถบบนสีน้ำตาลอ่อน แถบล่างสีเหลืองกลีบกระเป๋าสีเหลืองอมน้ำตาล ดอกบานเต็มที่กว้าง 7–8 เซนติเมตร

**ถิ่นอาศัย**
พบตามป่าดิบเขาแนวชายแดนไทยลาว ทางภาคตะวันออกเฉียงเหนือตอนบน กระจายพันธุ์ ไทย ลาว และเวียดนาม

**ดูเพิ่ม**
 ตัวอย่างกล้วยไม้ในประเทศไทย

**อ้างอิง**
 Braem, G. & Chiron, G. Paphiopedilum, Tropicalia, France, 2003.- Cribb, P. The Genus Paphiopedilum, Second Edition, Natural History Publications (Borneo) Sdn. Bhd., 1998.

**แหล่งข้อมูลอื่น**
 รองเท้านารีอินทนนท์ลาว
หมวดหมู่:สกุลรองเท้านารี
ว่านน้ำทอง

ว่านน้ำทอง (black jewel orchid; Ludisia discolor) เป็นพืชที่มีถิ่นกำเนิดในจีนตอนใต้ อินเดียตะวันออกเฉียงเหนือ ไทย เวียดนาม, ฟิลิปปินส์, มาเลเซีย, อินโดนีเซีย และพม่า ออกดอกช่วงธันวาคมถึงกุมภาพันธ์ ชอบอากาศชื้นและอุณหภูมิอบอุ่น ในประเทศไทยพบทางภาคใต้ เช่น สตูล ยะลา ภาคอีสาน ที่ ชัยภูมิ และภาคตะวันออกที่จันทบุรี
ใช้เป็นไม้ประดับ ต้นและรากใช้เป็นยาแก้ไอ ดอกเป็นยาขับเหงื่อ 

**อ้างอิง**

หมวดหมู่:สกุลว่านน้ำทอง
หมวดหมู่:สมุนไพร
ยี่โถปีนัง

ยี่โถปีนัง (ถิ่นเหนือ: แขมดอกขาว, แขมเหลือง, ง้วนตากหงาย; อังกฤษ: Bamboo orchid; ชื่อวิทยาศาสตร์: Arundina graminifolia (D. Don) Hochr.) เป็นกล้วยไม้ดิน มีลักษณะลำต้นเป็นข้อเป็นปล้องคล้ายพืชตระกูลหญ้าหรือไผ่ ใบเรียวแหลม จะออกดอกระหว่างเดือนกันยายน-พฤศจิกายน ดอกออกเป็นช่อ ๆ ที่ปลายยอดช่อละ 1-2 ดอก กลีบดอกมีสีขาวปนม่วงอ่อน ปลายดอกมีรูปกรวยโคนเล็กปากดอกบานออก มีสีชมพูอ่อนอมม่วง ลึกเข้าไปในกรวยมีสีเหลืองแซมขาว
ชื่อพื้นเมืองอื่นได้แก่ ยี่โถปีนัง และ เอื้องดินใบหมาก

**อ้างอิง**
   ยี่โถปีนัง date=2008-12-22  ป่าดงดอย การท่องเที่ยว

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลหญ้าจิ้มฟันควาย
สิงโตรวงข้าวฟ่าง

สิงโตรวงข้าวฟ่าง (Bulbphyllum crassipes) เป็นกล้วยไม้ที่ลำต้นเจริญทางด้านข้าง ช่อดอกอวบสั้น ดอกขนาดเล็กเรียงอัดแน่น ดอกสีส้มแดง กลีบปากสีส้มอมเหลือง ออกดอกช่วงเดือนกุมภาพันธ์ ในไทยพบที่พิษณุโลกและระนอง

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย

**อ้างอิง**
หมวดหมู่:สิงโตกลอกตา
สิงโตพู่รัศมี

สิงโตพู่รัศมี (Bulbphyllum gracillimum) หรือสิงโตเคราแดง  เป็นกล้วยไม้ที่ลำต้นเจริญทางด้านข้าง ช่อดอกยาวกว่าใบ ดอกสีม่วงแดง ขอบกลีบดอกมีขน ออกดอกช่วงเดือนตุลาคมถึงธันวาคม ในไทยพบที่ระนอง สุราษฎร์ธานีและนราธิวาส

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลสิงโตพัด
สิงโตลินด์เลย์

สิงโตลินด์เลย์ (Bulbphyllum lindleyanum) หรือสิงโตขนปุย เป็นกล้วยไม้ที่ลำต้นเจริญทางด้านข้าง ช่อดอกโค้งลงมีดอกย่อยจำนวนมาก กลีบเลี้ยงสีครีม มีเส้นพาดสีส่วง ปลายกลีบสีม่วง ทั้งกลีบเลี้ยงและกลีบดอกมีขนปุยขึ้นปกคลุม ดอกมีกลิ่นหอม ออกดอกช่วงพฤศจิกายนถึงมกราคม ในไทยพบที่ระนอง

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สิงโตกลอกตา
สิงโตดอกไม้ไฟ

สิงโตดอกไม้ไฟ (Bulbphyllum medusae) เป็นกล้วยไม้ขนาดเล็กในสกุลสิงโต ลำต้นเจริญทางด้านข้าง ช่อดอกแบบกระจุก มีดอกจำนวนมากอยูปลายท่อ สีขาว ผิวกลีบไม่เรียบ ออกดอกช่วงเดือนกุมภาพันธ์ถึงเมษายนพบในประเทศไทย คาบสมุทรมลายู และบอร์เนียว ในไทยพบที่สุราษฎร์ธานี นครศรีธรรมราช และนราธิวาส

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สิงโตกลอกตา
สิงโตหลอดไฟ

สิงโตหลอดไฟ หรือ สิงโตโคมไฟ (Bulbphyllum odoratissimum) เป็นกล้วยไม้ที่ลำต้นเจริญทางด้านข้าง ดอกขนาดเล็กเรียงอัดแน่น กลีบเลี้ยงสีขาวหรือขาวนวล ปลายกลีบสีส้ม กลีบดอกสีขาวหรือขาวนวล ดอกบานเต็มที่มีกลิ่นหอม ออกดอกช่วงมิถุนายนถึงกรกฎาคม ในไทยพบที่ เชียงใหม่ จันทบุรี และกาญจนบุรี

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สิงโตกลอกตา
หมวดหมู่:ไม้ดอกไม้ประดับ
สิงโตก้ามปูแดง

สิงโตก้ามปูแดง หรือสิงโตก้ามกาง Bulbophyllum patens ในประเทศไทยพบทางภาคใต้ ได้แก่ นครศรีธรรมราช ตรัง ปัตตานี นราธิวาส 
สิงโตกล้ามปูแดงเป็นกล้วยไม้อิงอาศัยขนาดกลาง มักเจริญเติบโตตามต้นไม้ในป่าที่ระดับความสูง 200 เมตรเหนือระดับน้ำทะเล (พบตามป่าดิบเขาทางภาคใต้ของไทย) เหง้ายาวและมีขน ลำลูกกล้วย รูปทรงกระบอก กว้างประมาณ 1 ซม. ลำลูกกล้วยแต่ละลำจะห่างกันประมาณ 4 ซม.  กล้วยไม้สูงประมาณ 10 ซม. ใบกว่า 4 ซม. ยาว 7 ซม.
ออกดอกเดี่ยว ช่อดอกยาวประมาณ 10 ซม. กลีบดอกและกลีบเลี้ยงมีขนาดใกล้เคียงกันมาก แต่ลักษณะจะต่างกัน คือ ปลายกลีบเลี้ยงจะงอนขึ้น ส่วนปลายกลีบดอกจะงอนลง (ดอกมันกลับหัว--เป็นตามธรรมชาติ ไม่ได้พิกต้นหรือพิกรูป) พื้นผิวของดอกมีสีเหลืองอ่อน มีจุดสีแดงแต้มทั่วดอก ออกดอกช่วงเดือนมีนาคมถึงเมษายน


**ดูเพิ่ม**
 รายชื่อกล้วยไม้ในประเทศไทย

**อ้างอิง**
 ลลิล สิทธิสัจจธรรม และ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545
หมวดหมู่:สิงโตกลอกตา
เอื้องน้ำต้น

เอื้องน้ำต้นเป็นกล้วยไม้ดินขนาดเล็ก ลำลูกกล้วยเป็นรูปน้ำเต้าทรงแคบ  ใบแบนแผ่รูปรี จะทิ้งใบเมื่อผลิดอก ดอกออกเป็นช่อตั้งจากโคนกอ ดอกย่อยบานจากโคนช่อไปหาส่วนปลาย กลีบเลี้ยงและกลีบดอกสีชมพูเข้ม และเปลี่ยนเป็นสีส้มเมื่อใกล้โรยหรือสีขาวแล้วเปลี่ยนเป็นสีเหลืองอ่อน

**ชื่ออื่นๆ**
เอื้องเหลี่ยม เฒ่านั่งฮุ่ง

**ฤดูกาลออกดอก**
พฤศจิกายน ถึง มกราคมของทุกปี

**แหล่งที่พบ**
เอเซียตะวันออกเฉียงใต้

**ดูเพิ่ม**
 ตัวอย่างกล้วยไม้ในประเทศไทย

**แหล่งข้อมูลอื่น**
 http://production.doae.go.th/service/news/detail.php?news_id=143 date=2016-03-04 
หมวดหมู่:สกุลเอื้องน้ำต้น
อั้วนวลจันทร์

อั้วนวลจันทร์ หรือในชื่ออื่นคือ อั้วพวงมณี มีลักษณะเป็นกล้วยไม้ดินเป็นหัว หน้าร้อนจะเหลือแต่หัว หน้าฝนจะแตกหน่อเพื่อมีดอก

**ดูเพิ่ม**
 รายชื่อกล้วยไม้ในประเทศไทย

**อ้างอิง**
หมวดหมู่:สกุลเอื้องน้ำต้น
แม่แบบ:เหตุการณ์ปัจจุบัน2548

←| พ.ศ. 2548 : มกราคม · กุมภาพันธ์ · มีนาคม · เมษายน · พฤษภาคม · มิถุนายน · กรกฎาคม · สิงหาคม · กันยายน · ตุลาคม · พฤศจิกายน · ธันวาคม |→
-----
สิงโตพัดเหลือง

สิงโตพัดเหลือง หรือ สิงโตพัดสีทอง ชื่อวิทยาศาสตร์ว่า: Cirrhopetalum skeateanum (Ridl.) Garay / Bulbophyllum skeateanum Ridl. (ชื่อพ้อง)

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลสิงโตพัด
เอื้องเงิน

เอื้องเงิน (Dendrobium draconis) หรือ เอื้องตึง เอื้องงุม เป็นกล้วยไม้ที่ลำต้นเจริญทางด้านข้าง ดอกเดี่ยวหรือเป็นช่อดอกแบบกระจุก ดอกสีขาวเป็นมัน กลีบเลี้ยงสีเหลืองหรือสีแดงขอบกลีบบิดเป็นคลื่น ออกดอกช่วงเดือนมีนาคมถึงพฤษภาคม ในไทยพบได้ทุกภาค ยกเว้นภาคใต้  เช่น ที่ เชียงใหม่ แม่ฮ่องสอน เลย สกลนคร เพชรบูรณ์ สระแก้ว กาญจนบุรี

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลหวาย (กล้วยไม้)
เหลืองจันทบูร

เหลืองจันทบูร (Dendrobium friedericksianum) เป็นกล้วยไม้มีค่าทางเศรษฐกิจ ชนิดหนึ่ง ออกดอกในช่วง เดือนมกราคมถึงเดือนเมษายน ดอกเหลืองจันทบูรเป็นดอกไม้ประจำจังหวัดจันทบุรี แหล่งกำเนิดอยู่ที่เขาคิชฌกูฏและเขาสอยดาว ลำลูกกล้วยยาว ต้นแก่เป็นสีเหลือง โดยออกดอกตามข้อ มีสองพันธุ์คือพันธุ์ที่ดอกเหลืองล้วน เมื่อแก่สีเข้มเหมือนสีจำปา กับพันธุ์ที่มีแต้มสีม่วงแด

**เหลืองจันทบูร กล้วยไม้งามคู่เมืองจันท์**
เหลืองจันทบูร เป็นกล้วยไม้อิงอาศัย พบในป่าดิบที่โล่งแจ้ง แสงแดดจัดถึงร่มรำไร บริเวณแถบภาคตะวันออกของไทยตั้งแต่ฉะเชิงเทรา ระยอง จันทบุรี ตราด จนถึงป่าแถบชายแดนกัมพูชา บ้างพบในป่าแถบปราจีนบุรีและนครราชสีมาเช่นกัน ออกดอกปีละครั้งระหว่างเดือนมกราคมถึงมีนาคม โดยออกดอกเป็นช่อทั้งต้น ดอกบานทนนาน กลีบดอกสีเหลืองสดเป็นมัน อาจมีแต้มสีแดงภายใน คอขนาดต่างๆ กัน หรือเป็นเพียงขีดสีแดง หรือไม่มีแต้มเลย ชนิดที่มีแต้มมักเรียกว่าเหลืองขมิ้นหรือเหลืองนกขมิ้น
ประวัติความเป็นมาของกล้วยไม้เหลืองจันทบูร พบว่ามีบันทึกของหญิงลักษณาเลิศได้กล่าวถึงกล้วยไม้นี้ว่าพบอยู่ในเขตมณฑลจันทบูร เช่น เขาสระบาป และได้ทราบจากนายซเรอเบเล็นว่านายฟรีดริคส์ ซึ่งทำงานอยู่ห้าง บีกริมม์ได้นำไปยุโรปให้ศาสตราจารย์ไรค์เชนปาคจัดลำดับทางอนุกรมวิธาน โดยได้จัดให้กล้วยไม้สายพันธุ์เหลืองจันทบูรมีชื่อวิทยาศาสตร์ว่า Dendrobium friedericksianum Rchb.f. เป็นกล้วยไม้สกุล Dendrobium วงศ์ Epidendroideae และกล้วยไม้สายพันธุ์เหลืองจันทบูรชนิดมีแต้มมีชื่อวิทยาศาสตร์ว่า Dendrobium friedericksianum Rchb.f. var. oculatum. กล้วยไม้นี้มีชื่อไทยว่าเอื้องเหลืองจันทบูร แต่ชื่อท้องถิ่นที่ชาวจันทบุรีนิยมเรียกคือ เหลืองจันทบูร หรือ เอื้องนกขมิ้น
กล้วยไม้เหลืองจันทบูรเป็นกล้วยไม้เฉพาะถิ่นที่พบในประเทศไทย มีสถานภาพเป็นพืชอนุรักษ์ภายใต้การควบคุมของกฎหมายไทยตามบัญชี 2 ของอนุสัญญา CITES เป็นกล้วยไม้ถูกรุกราน และมีแนวโน้มใกล้สูญพันธุ์จากป่าในธรรมชาติ 
มหาวิทยาลัยเทคโนโลยีราชมงคลตะวันออก วิทยาเขตจันทบุรี ซึ่งเดิมเคยเป็นโรงเรียนเกษตรกรรมจันทบุรี เห็นถึงความสำคัญของการอนุรักษ์พันธุ์กล้วยไม้พื้นเมืองนี้ ได้มีการจัดทำห้องปฏิบัติการเพาะเลี้ยงกล้วยไม้เพื่อขยายพันธุ์กล้วยไม้เหลืองจันทบูรตั้งแต่ พ.ศ. 2542 เป็นต้นมา กรอปกับได้รับการสนับสนุนงบประมาณในการดำเนินการจากองค์การบริหารส่วนจังหวัดจันทบุรีตั้งแต่ พ.ศ. 2545 เพื่ออนุรักษ์กล้วยไม้นี้ให้เป็นกล้วยไม้ประจำจังหวัดจันทบุรี ทั้งนี้ได้ร่วมกันจัดกิจกรรมเพื่อปลุกจิตสำนึกภายใต้งาน “รักษ์เหลืองจันท์วันดอกไม้บาน” ขึ้นทุกวันที่ 14 กุมภาพันธ์ ของทุกปี ปัจจุบันใช้ชื่องานว่า “ราชมงคล รักษ์เหลืองจันท์ วันดอกไม้บาน” นอกจากจะมีการจัดแสดงและการประกวดกล้วยไม้เหลืองจันทบูร และกล้วยไม้พันธุ์อื่นๆ แล้ว ยังมีการออกร้านและจัดแสดงสินค้าการเกษตร และการเผยแพร่ผลงานวิชาการของนักศึกษาด้วย นอกจากนี้ยังมีกิจกรรม “คืนเหลืองจันทบูรสู่ป่า” โดยจัดร่วมกับอุทยานแห่งชาติเขาคิชฌกูฎ ชมรมท่องเที่ยวเชิงนิเวศจันทบูร เทศบาลพลวง และประชาชนที่สนใจเป็นประจำทุกวันที่ 12 สิงหาคม ของทุกปีเช่นกัน

**อ้างอิง**
หมวดหมู่:ดอกไม้ประจำจังหวัดของไทย
หมวดหมู่:สกุลหวาย (กล้วยไม้)
เอื้องสีตาล

เอื้องสีตาล หรือเอื้องแซะดง เอื้องสีจุน Dendrobium heterocarpum เป็นกล้วยไม้ชนิดหนึ่ง เป็นพืชพื้นเมืองในเทือกเขาหิมาลัย ยูนนาน เนปาล รัฐอัสสัม อินเดีย ศรีลังกา และเอเชียตะวันออกเฉียงใต้  

**อ้างอิง**
หมวดหมู่:สกุลหวาย (กล้วยไม้)
เอื้องตาเหิน

เอื้องตาเหิน (Dendrobium infundibulum) เป็นกล้วยไม้ที่ลำต้นเจริญทางด้านข้าง ช่อดอกแบบกระจะจนาดสั้น ดอกสีขาว ที่กลีบปากมีเส้นสีส้ม ขอบกลีบจักเป็นคลื่น ดอกมีกลิ่นหอม ออกดอกช่วงเดือนกันยายนถึงพฤษภาคม ในไทยพบที่เชียงใหม่ แม่ฮ่องสอน น่าน เลย และสงขลา 

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลหวาย (กล้วยไม้)
เอื้องมัจฉา

เอื้องมัจฉา (Dendrobium palpebrae Lindl.) หรือ มัจฉาลุยไฟ พบได้ทุกที่ของประเทศไทย ส่วนใหญ่พบในป่าดิบแล้งและป่าเบญจพรรณ ต้นเป็นลำสี่เหลี่ยม แผ่นใบค่อนข้างบาง เหนียวคล้ายหนัง ช่อดอกเป็นพวงห้อย เกิดตามข้อ กลีบดอกสีขาว กลีบปากสีเหลืองขอบขาว ดอกบานนาน 3-5 วัน มีกลิ่นอ่อนๆ ลักษณะใกล้เคียงกับเอื้องมัจฉาณุ ต่างกันที่ดอกของเอื้องมัจฉาณุจะมีสีม่วงตามขอบกลีบด้วย มีการกระจายพันธุ์ตั้งแต่ อินเดีย จีน ไปจนถึงเวียดนามและลาว

**อ้างอิง**
 อบฉันท์ ไทยทอง. กล้วยไม้เมืองไทย. กทม. บ้านและสวน. พิมพ์ครั้งที่ 13. 2550. หน้า 214

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลหวาย (กล้วยไม้)
เอื้องแปรงสีฟัน

เอื้องแปรงสีฟัน (Toothbrush Orchid; Dendrobium secundum) มีชื่อพื้นเมืองอื่นอีกคือ เอื้องสีฟัน, เอื้องหงอนไก่, คองูเห่า เป็นกล้วยไม้ในสกุลหวาย วงศ์กล้วยไม้ เอื้องแปรงสีฟัน เป็นกล้วยไม้ที่ลำต้นเจริญทางด้านข้าง ช่อดอกแบบกระจะออกที่ปลายกิ่ง มีดอกจำนวนทาก ดอกสีชมพูหรือสีม่วง  มักออกดอกเมื่อผลัดใบ ออกดอกช่วงเดือนกุมภาพันธ์ถึงเมษายน มีการกระจายพันธุ์ในประเทศไทย พม่า อินโดนีเซีย และมาเลเซีย ในไทยพบได้ทุกภาค เช่น ที่สุราษฎร์ธานี นครศรีธรรมราช เชียงใหม่ แม่ฮ่องสอน เลย สกลนคร จันทบุรี 

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลหวาย (กล้วยไม้)
กุหลาบน่าน

กุหลาบน่าน หรือในชื่อพื้นเมืองอื่น กุหลาบเอราวัณ หรือ กุหลาบไอยรา (Aerides rosea ,Lodd. ex Lindl. & Paxt.) เป็นประเภทกล้วยไม้อิงอาศัย เจริญเติบโตทางยอด 
ลักษณะของกุหลาบน่านมีลำต้นตั้งตรง หรือเอนเล็กน้อย ยาว 20 – 70 เซนติเมตร ใบออกเรียงสลับในระนาบเดียว กว้าง 1.8–2 เซนติเมตร ยาว 12–20 เซนติเมตร แผ่นใบหนาและพับเป็นร่อง ปลายใบมน ดอก ช่อดอกออกที่ซอกใบ บางครั้งแยกแขนงห้อยลง ยาว 15 – 20 เซนติเมตร ดอกกว้าง 1.5–2 เซนติเมตร ยาว 2–2.5 เซนติเมตร มีกลิ่นหอม ก้านดอกสั้น กลีบเลี้ยงสีชมพู กลีบดอกสีชมพูและมีจุดกระสีชมพูเข้มหนาแน่นที่ปลายใบ กลีบปากแผ่กางออก และมีเดือย ปลายกลีบปากมีแถบปื้นสีชมพูเข้ม ออกดอกในช่วงเดือนเมษายน - พฤษภาคมhttps://arit.kpru.ac.th/ap/local-1/?nu=pages&page_id=534&code_db=DB0013&code_type=F006
หมวดหมู่:สกุลกุหลาบ (กล้วยไม้)
กะเรกะร่อนปากเป็ด

กะเรกะร่อนปากเป็ด มีชื่อวิทยาศาสตร์ว่า Cymbidium finlaysonianum เป็นกล้วยไม้ที่ลำต้นเจริญทางด้านข้าง ออกดอกเป็นช่อห้อย เก่า ยาว 20-60 เซนติเมตร ช่อดอกโปร่ง กลีบดอกรูปแถบแคบยาว สีเหลืองอมน้ำตาลเรื่อๆ  หูกลีบปากกระดกตั้งขึ้นทั้งสองข้าง สีม่วงแดง กลีบปากสีขาว ปลายมีแถบรูปคล้ายเกือกม้า สีม่วงแดง มีสันนูนตามยาว 2 แนว ทยอยบานเป็นเวลานาน ออกดอกช่วงเดือนมีนาคมถึงเดือนพฤษภาคม ในไทยพบที่นครศรีธรรมราช ตรัง และนราธิวาส

**อ้างอิง**
 ลลิล สิทธิสัจจธรรมและ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545
หมวดหมู่:สกุลกะเรกะร่อน
เอื้องสำเภางาม

เอื้องสำเภางาม (Cymbidium insigne) หรือสำเภางาม เป็นกล้วยไม้ดินขนาดใหญ่ ต้นสั้นมีใบหุ้ม พบเฉพาะตามภูเขาที่มีความสูงจากระดับน้ำทะเล 1,000 เมตรขึ้นไป ในภาคตะวันออกเฉียงเหนือของไทย  เป็นกล้วยไม้ที่ลำต้นเจริญทางด้านข้าง ช่อดอกยาวมากและตั้งตรง ดอกสีชมพู กลีบปากสั้น สีชมพูและมีจุดเข้ม ปลายกลีบแหลมและบิดเป็นคลื่น กลางกลีบมัสันสีเหลือง ออกดอกช่วงเดือนพฤศจิกายนถึงกุมภาพันธ์ ในไทยพบได้ที่น่าน อุตรดิตถ์และเลย ชนิดที่พบบนเขตรักษาพันธุ์สัตว์ป่าภูหลวง และบริเวณอื่นๆทางภาคตะวันออกเฉียงเหนือ มีชื่อวิทยาศาสตร์ว่า Cymbidium insigne subsp. seidenfadenii

**อ้างอิง**
 ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลกะเรกะร่อน
ว่านจูงนาง

ว่านจูงนาง หรือ ว่านเขียด (ภาคเหนือ) หรือ อึ่งเปราะ Geodorum attenuatum Griff. มีหัวแบบหัวเผือก ดอกมีกลิ่นหอม ออกดอกช่วงเดือนเมษายนถึงมิถุนายน ในประเทศไทยพบทางภาคเหนือ เช่น เชียงใหม่ แม่ฮ่องสอน ภาคอีสานเช่น นครพนม มุกดาหาร ภาคใต้เช่น พังงา สุราษฎร์ธานี เป็นคนละสปีชีส์กับ"ว่านจูงนางหลวง" (Geodorum citrinum)
ใช้เป็นไม้ประดับ ในทางไสยศาสตร์ถือว่าเป็นว่านทางเมตตามหานิยม

**ชื่ออื่นๆ**
 อึ่งเปราะ - ว่านถอนพิษ- กำปองดิน

**ดูเพิ่ม**
 ตัวอย่างกล้วยไม้ในประเทศไทย
หมวดหมู่:สกุลว่านจูงนาง
หมวดหมู่:ไม้ดอกไม้ประดับ
เขากวางอ่อน

สำหรับเขากวางอ่อนที่เป็นเขาสัตว์ของกวาง ดูที่ เขากวาง
เขากวางอ่อน เอื้องม้าลาย หรือ เอื้องเขากวางอ่อน ชื่อวิทยาศาสตร์: Phalaenopsis cornu-cervi (Breda) Blume & Rchb. f.  เป็นกล้วยไม้ป่า มีลักษณะช่อของดกคล้ายเขากวาง ดอกสีเหลือง มีแถบสีเข้ม ฤดุกาลออกดอกทั้งปี ลำต้นเจริญตามแนวยอด พบได้ตามป่าเขาในสภาพภูมิอากาศอบอุ่นชื้น  พบได้ในประเทศไทยหรือประเทศใกล้เคียง ในไทยพบได้ในหลายจังหวัดเช่น เชียงราย สุรินทร์ ชลบุรี จันทบุรี กาญจนบุรี และสตูล เป็นต้น

**อ้างอิง**
 ลลิล สิทธิสัจจธรรมและ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

**แหล่งข้อมูลอื่น**
หมวดหมู่:สกุลเขากวางอ่อน
เขาแกะ

เขาแกะ หรือชื่อพื้นเมืองอื่น เอื้องเขาแกะ, เขาควาย, เอื้องขี้หมา เป็นกล้วยไม้ชนิดหนึ่ง มีถิ่นกำเนิดในอินโดจีน

**ลักษณะทางพฤกษศาสตร์**
ใบมีลักษณะแบนคล้ายแวนด้า ยาวประมาณ 15 เซนติเมตร และบางกว่ากล้วยไม้ชนิดอื่นในสกุลเดียวกัน โคนใบซ้อนกันเป็นแผง ใบโค้งสลับกันในทางตรงกันข้าม ด้วยลักษณะนี้เองจึงได้ชื่อว่า “เขาแกะ” 
ช่อดอกเป็นรูปทรงกระบอก มีลักษณะช่อดอกตั้งขึ้น ก้านช่อมักสั้นกว่าแกนช่อ มีดอกแน่นช่อ ดอกมีขนาดประมาณ 2 เซนติเมตร กลีบเลี้ยงบนรูปรี แกมรูปไข่กลับ กลีบเลี้ยงคู่ข้างรูปไข่กลับ กลีบดอกรูปขอบขนานแกมรูปไข่ ทั้งห้ากลีบสีขาว ปลายกลีบมนและขอบเป็นสีม่วงจาง กลีบปากรูปลิ่ม สีขาวอมม่วงจนถึงสีม่วงเข้ม ปลายกลีบมนและมีสีเข้มกว่าโคน กลีบมีเดือยดอกที่แบนและส่วนปลายโค้งงอ เส้าเกสรสั้น สีขาว ช่วงออกดอกไม่ทิ้งใบ
เขาแกะบางต้นอาจมีสีต่างออกไป เช่น มีสีม่วงมากจนเกือบแดง เรียกว่า “เขาแกะแดง” บางต้นมีสีไปทางสีฟ้าหรือสีน้ำเงิน บางต้นดอกมีสีขาวบริสุทธิ์ เรียกว่า “เขาแกะเผือก” ซึ่งค่อนข้างหาได้ยาก เดือยดอกยาวกว่าและแคบกว่าของไอยเรศ ปลายของเดือยดอกโค้งลง ดอกบานทนประมาณสองสัปดาห์

**ดูเพิ่ม**
 ตัวอย่างกล้วยไม้ในประเทศไทย

**แหล่งข้อมูลอื่น**
หมวดหมู่:สกุลช้าง (กล้วยไม้)
ช้างกระ

ช้างกระ (ชื่อวิทยาศาสตร์: Rhynchostylis gigantea (Lindl.) Ridl.) หรือชื้อพื้นเมืองว่า เอื้องต๊กโต  มีลักษณะ ใบหนา แข็ง ยาวประมาณ 25-30 เซนติเมตร กว้างประมาณ 5-7 เซนติเมตร ปลายใบเป็นแฉก 2 แฉก มน และสองแฉกของใบไม่เท่ากัน รากเป็นรากอากาศ มีขนาดใหญ่ ปลายรากมีสีเขียว ช่อดอกเป็นรูปทรงกระบอกโค้งลง ช่อดอกยาวประมาณ 20-40 เซนติเมตร มีดอกแน่นช่อ ช่อละ 25-60 ดอก ขนาดดอกประมาณ 2.5-3.0 เซนติเมตร กลีบนอกคู่ล่างกว้างยาวพอๆ กันกับกลีบนอกบน ส่วนกลีบในเรียวกว่ากลีบนอก เดือยดอกอยู่ในลักษณะเหยียดตรงไปข้างหน้า ปลายแผ่นปากหนา แข็งและปลายสองข้างเบนเข้าหากัน ปลายปากมี 3 แฉก สองแฉกข้างมน แฉกกลางมนและมีขนาดเล็กกว่ามาก ใกล้โคนปากด้านบนมีสันนูนเตี้ยๆ 2 สัน ดอกมีกลิ่นหอมฉุน หอมไกล และเป็นพันธุ์ไม้หายากชนิดหนึ่ง
ฤดูกาลออกดอกในช่วง เดือนธันวาคมถึงเดือนกุมภาพันธ์

**อ้างอิง**
  ช้างกระ date=2009-01-19  กรมอุทยานแห่งชาติ สัตว์ป่าและพันธุ์พืช  กระทรวงทรัพยากรธรรมชาติและสิ่งแวดล้อม 

**ดูเพิ่ม**
 รายชื่อกล้วยไม้ในประเทศไทย

**แหล่งข้อมูลอื่น**
หมวดหมู่:สกุลช้าง (กล้วยไม้)
เอื้องไอยเรศ

เอื้องไอยเรศ เป็นกล้วยไม้ในประเทศไทยมีชื่อวิทยาศาสตร์ว่า Rhynchostylis retusa (L.) Blume มีลักษณะมีลำต้นใหญ่แข็งแรงคล้ายกล้วยไม้ช้าง แต่ใบยาวกว่าและแคบกว่า ใบยาวประมาณ 40 เซนติเมตร กว้างประมาณ 4 เซนติเมตร มีทางสีเขียวแก่สลับกับสีเขียวอ่อนตามความยาวของใบคล้ายกล้วยไม้ช้าง ปลายใบมีลักษณะเป็นฟันแหลมไม่เท่ากัน ช่อดอกเป็นรูปทรงกระบอก โค้งห้อยลง ยาวประมาณ 30-50 เซนติเมตร ก้านช่อยาวประมาณ 7-10 เซนติเมตร มีดอกแน่นช่อ ในหนึ่งช่อมีดอกประมาณ 150 ดอก มากกว่ากล้วยไม้ช้าง รูปร่างลักษณะของช่อดอกที่ยาวเป็นรูปทรงกระบอกคล้ายกับลักษณะของพวงมาลัย จึงเรียกอีกชื่อหนึ่งว่า “พวงมาลัย” ต้นใหญ่ๆ มักจะแตกหน่อที่โคนต้น เกิดเป็นกอใหญ่ขึ้นได้ ดอกขนาดมีขนาดประมาณ 1.2-1.5 เซนติเมตร สีพื้นของกลีบนอกและกลีบในของดอกเป็นสีขาว มีจุดสีม่วงประปราย เดือยดอกมีสีม่วงอ่อน แผ่นปากมีลักษณะโค้งขึ้นบนแล้วยื่นไปข้างหน้า มีแต้มสีม่วงตรงกลางแผ่นปากส่วนโคนและปลายสุดแผ่นปากเป็นสีขาว ปลายแผ่นปากเว้า เส้าเกสรเห็นชัด ดอกจะบานอยู่ได้ประมาณ 2 สัปดาห์ 
ฤดูกาลออกดอกอยู่ในเดือนเมษายนถึงพฤษภาคม พบได้ในทุกภาคของประเทศไทย
เอื้องไอยเรศมีชื่อพื้นเมืองหลายอย่างไม่ว่า ไอยเรศ, เอื้องพวงหางรอก, เอื้องหางฮอก, เอื้องไอยเรศ

**อ้างอิง**
  เอื้องไอยเรศ date=2009-01-22  กรมอุทยานแห่งชาติ สัตว์ป่าและพันธุ์พืช  กระทรวงทรัพยากรธรรมชาติและสิ่งแวดล้อม 

**ดูเพิ่ม**
 รายชื่อกล้วยไม้ในประเทศไทย

**แหล่งข้อมูลอื่น**
  ไอยเรศ การจำแนกไอยเรศและสกุลช้างอื่นๆ
หมวดหมู่:สกุลช้าง (กล้วยไม้)
วิทยาศาสตร์การอาหาร

วิทยาศาสตร์การอาหาร (food science) วิทยาศาสตร์ประยุกต์ที่เน้นการศึกษาของอาหาร เริ่มตั้งแต่เก็บเกี่ยวจนถึงการบริโภคมีส่วนคาบเกี่ยวกับวิชาเกษตรศาสตร์ ". ตำราวิทยาศาสตร์การอาหารกำหนดวิทยาศาสตร์การอาหารว่า เป็นการประยุกต์ใช้วิทยาศาสตร์ขั้นพื้นฐานและวิศวกรรมเพื่อการศึกษาทางกายภาพเคมีและลักษณะทางชีวเคมีของอาหารและหลักการของการแปรรูปอาหาร  " วิทยาศาสตร์การอาหาร มีสาขาย่อยดังนี้ - ความปลอดภัยของอาหาร (Food safety)- วิศวกรรมอาหาร (Food engineering)- การพัฒนาผลิตภัณฑ์อาหาร (Product development)- โภชนาการ (Nutrition)- การวิเคราะห์ทางประสาทสัมผัส (Sensory analysis)- เคมีอาหาร (Food chemistry)
นักวิทยาศาสตร์การอาหารมีหน้าที่ดังนี้
#พัฒนาผลิตภัณฑ์อาหารใหม่
#ออกแบบกระบวนการผลิต ผลิตภัณฑ์อาหารใหม่
#เลือกบรรจุภัณฑ์
#ศึกษาอายุการเก็บรักษา (shelf-life) ของอาหาร
#ประเมินผลความนิยมของผู้บริโภค  
#ตรวจสอบทางเคมีและจุลชีววิทยา 
วิทยาศาสตร์การอาหารมีเนื้อหาหลักๆดังนี้

**คุณสมบัติของอาหาร**
ความเป็นกรด (Acidity-pH)
*ปริมาณน้ำในอาหาร (Water activity)
*อายุการเก็บรักษา (Shelfการ

**เบราว์นิ่ง**
เบราว์นิ่งคือการเปลี่ยนสีอาหารให้เข้มขึ้นโดยการผลิตสารสีน้ำตาลเมลานิน (melanin) มี 2 วิธีคือ
*เบราว์นิ่งโดยไม่ใช้เอ็นไซม์ (Non-enzymatic browning)
#การทำคาราเมล (caramelization)
#ปฏิกิริยาเมล์ลาร์ด (Maillard reaction)
#แอสคอร์บิกแอซิด ออกซิเดชั่น (ascorbic-acid oxidation)
*เบราว์นิ่งโดยใช้เอ็นไซม์ (Enzymatic browning) ตัวอย่าง เอ็นไซม์ ที่ใช้เช่น พอลิฟีนิล ออกซิเดส (polyphenyl oxidase)

**การหมัก**
การหมักเป็นที่นิยมกันอย่างแพร่หลายเพื่อใช้ถนอมอาหารและปรับปรุงรสชาติ โดยเฉพาะการหมักทำให้
เกิดรสอูมามิ (umami) ที่มีเฉพาะในกระบวนการหมัก อาหารหมักที่นิยมกันมากได้แก่
#เนยแข็ง
#โยเกิร์ต 
#ขนมปัง
#เบียร์ 
#ไวน์
#น้ำส้มสายชู 
#ของดอง 
#ซีอิ้ว 
#กิมจิ

**การพาสเจอไรซ์**
การพาสเจอไรซ์ คือกระบวนการทำลายเชื้อโรคทั้งหมดในผลิตภัณฑ์อาหาร แต่ไม่ได้ทำลายจุลินทรีย์ที่ทำให้อาหารเสื่อมคุณภาพ อาหารที่ผ่านการพาสเจอไรซ์จึงต้องแช่เย็น เพื่อชลอการเจริญเติบโตของจุลินทรีย์ที่ทำลายคุณภาพอาหาร
พ.ศ. 2467

พุทธศักราช 2467 (นับแบบใหม่) ตรงกับปีคริสต์ศักราช 1924 เป็นปีอธิกสุรทินที่วันแรกเป็นวันอังคาร ตามปฏิทินเกรกอเรียน- ปีชวด ฉศก จุลศักราช 1286 (วันที่ 15 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
** เจ้าประเทศราช:
***เจ้าผู้ครองนครเชียงใหม่: เจ้าแก้วนวรัฐ (23 มกราคม พ.ศ. 2452 - 3 มิถุนายน พ.ศ. 2482)
*** เจ้าผู้ครองนครลำพูน: เจ้าจักรคำขจรศักดิ์ (พ.ศ. 2454 - 5 พฤศจิกายน พ.ศ. 2486)
*** เจ้าผู้ครองนครลำปาง: เจ้าราชบุตร (แก้วเมืองพวน ณ ลำปาง) (30 มีนาคม พ.ศ. 2465 - 1 มีนาคม พ.ศ. 2468)
*** เจ้าผู้ครองนครน่าน: เจ้ามหาพรหมสุรธาดา (11 พฤศจิกายน พ.ศ. 2462 - 17 สิงหาคม พ.ศ. 2474)

**เหตุการณ์**
 5 กุมภาพันธ์ – บีบีซีเริ่มถ่ายทอดสัญญาณเวลากรีนิชเป็นรายชั่วโมงจากหอดูดาวหลวงกรีนิช- 23 สิงหาคม – โลกกับดาวอังคารเข้าใกล้กันมากที่สุดนับจากคริสต์ศตวรรษที่ 10- 2 พฤศจิกายน – ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 8 ณ สนามกีฬาปาร์เกเซนตรัล กรุงมอนเตวิเดโอ ประเทศอุรุกวัย

**วันเกิด**
 6 มกราคม - คิม แดจุง ประธานาธิบดีคนที่ 15 แห่งสาธารณรัฐเกาหลี (ถึงแก่อสัญกรรม 18 สิงหาคม พ.ศ. 2552)- 22 มกราคม - สมจิตต์ ทรัพย์สำรวย นักแสดงหญิงชาวไทย (ถึงแก่กรรม 7 กรกฎาคม พ.ศ. 2523)
*13 กุมภาพันธ์ - สุปาณี พุกสมบุญ นักร้องหญิงชาวไทย (ถึงแก่กรรม 13 สิงหาคม พ.ศ. 2563)- 3 มีนาคม - โทมิอิ มูรายามะ นักการเมืองญี่ปุ่น- 5 มีนาคม - สมศักดิ์ เทพานนท์ (ถึงแก่กรรม 26 กรกฎาคม พ.ศ. 2537)- 3 เมษายน - มาร์ลอน แบรนโด นักแสดงชาวอเมริกัน (ถึงแก่กรรม 1 กรกฎาคม พ.ศ. 2547)- 24 มีนาคม - กิมย้ง นักเขียนนิยายจีนกำลังภายใน (ถึงแก่กรรม 30 ตุลาคม พ.ศ. 2561)- 17 พฤษภาคม - หม่อมราชวงศ์ประสารสุวรรณ สุวรรณรัฐ (ถึงแก่กรรม 26 เมษายน พ.ศ. 2560)- 23 พฤษภาคม - พระราชวัชรสิริมงคล (สี สิริญาโณ) พระสงฆ์ชาวไทย พระราชาคณะชั้นราชชาวไทย ประธานสงฆ์วัดป่าศรีมงคล (วัดป่าบ้านเปือย) - 12 มิถุนายน - จอร์จ เฮอร์เบิร์ต วอล์กเกอร์ บุช ประธานาธิบดีคนที่ 41 แห่งสหรัฐอเมริกา (ถึงแก่อนิจกรรม 30 พฤศจิกายน พ.ศ. 2561)- 3 กรกฎาคม - เซลลัปปัน รามนาทัน ประธานาธิบดีคนที่ 6 แห่งสาธารณรัฐสิงคโปร์ (ถึงแก่อนิจกรรม 22 สิงหาคม พ.ศ. 2559)- 15 กรกฎาคม - มาริอันน์ เคาน์เตสแห่งวิสบอรย์ สมาชิกแห่ง ราชวงศ์เบอร์นาดอตต์ แห่ง ราชอาณาจักรสวีเดน  - 19 กรกฎาคม - แพต ฮินเกิล นักแสดงชาวอเมริกัน (ถึงแก่กรรม พ.ศ. 2552)- 1 สิงหาคม - สมเด็จพระราชาธิบดีอับดุลลอห์ บิน อับดัลอะซิซ อาล สะอูด แห่งราชอาณาจักรซาอุดิอาระเบีย (สวรรคต 23 มกราคม พ.ศ. 2558)- 12 พฤศจิกายน - ชวลี ช่วงวิทย์ นักร้องชาวไทย (ถึงแก่กรรม 11 เมษายน พ.ศ. 2534)- 14 ธันวาคม - หม่อมดุษฎี บริพัตร ณ อยุธยา (ถึงแก่กรรม 5 กันยายน พ.ศ. 2558)

**วันถึงแก่กรรม**
 21 มกราคม - วลาดีมีร์ เลนิน- 5 มีนาคม - พระยาประสานดุริยศัพท์ นักดนตรีไทย (เกิด พ.ศ. 2403)- 3 สิงหาคม - โจเซฟ คอนราด นักเขียนที่เกิดในโปแลนด์ (เกิด พ.ศ. 2400)- 4 กันยายน - หม่อมเจ้าพร้อมเพราพรรณ วุฒิชัย (ประสูติ 9 ธันวาคม พ.ศ. 2431)- 29 ตุลาคม - ฟรานเซส ฮอดจ์สัน เบอร์เนทท์ นักเขียนชาวอังกฤษ (เกิด พ.ศ. 2392)- 29 พฤศจิกายน - จิอาโคโม ปุชชินี คีตกวีชาวอิตาลี (เกิด 22 ธันวาคม พ.ศ. 2401)

**รางวัล**

**รางวัลโนเบล**
 สาขาเคมี – ไม่มีการมอบรางวัล- สาขาวรรณกรรม – วลาดีสลาว์ สตานิสลาว์ เรย์มอนต์- สาขาสันติภาพ – ไม่มีการมอบรางวัล- สาขาฟิสิกส์ – คาร์ล มานเน ยอร์จ ซีกบาห์น- สาขาสรีรวิทยาหรือการแพทย์ – วิลเลม ไอน์โธเฟน
หมวดหมู่:วิทยาศาสตร์การอาหาร

หมวดหมู่:วิทยาศาสตร์ประยุกต์
หมวดหมู่:กระบวนการผลิตอาหาร
หมวดหมู่:เคมี
หมวดหมู่:สหสาขาวิชา
หมวดหมู่:เกษตรกรรม
หมวดหมู่:การแปรรูปอาหาร
วันแม่แห่งชาติ (ประเทศไทย)

วันแม่แห่งชาติ ในประเทศไทย ปัจจุบันตรงกับวันที่ 12 สิงหาคม ของทุกปี ซึ่งตรงกับวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเริ่มใช้วันดังกล่าวเป็นวันแม่แห่งชาติเมื่อ พ.ศ. 2519 ก่อนหน้านั้นเคยใช้วันที่ 10 มีนาคม 15 เมษายน และ 4 ตุลาคม
สัญลักษณ์ที่ใช้ในวันแม่คือ ดอกมะลิซึ่งมีสีขาว ส่งกลิ่นหอมได้ไกลและได้นาน อีกทั้งยังออกดอกได้ตลอดทั้งปี

**ประวัติ**
ตราสัญลักษณ์เพื่อประชาสัมพันธ์วันแม่แห่งชาติเมื่อปี 1954 แสดงวันแม่แห่งชาติเป็นวันที่ 15 เมษายน
งานวันแม่แห่งชาติจัดขึ้นครั้งแรกเมื่อวันที่ 10 มีนาคม พ.ศ. 2486 ณ สวนอัมพร โดยกระทรวงสาธารณสุข แต่ช่วงนั้นเกิดสงครามโลกครั้งที่ 2 งานวันแม่ในปีต่อมาจึงต้องงดไป เมื่อวิกฤติสงครามสงบลง หลายหน่วยงานได้พยายามให้มีวันแม่ขึ้นมาอีก แต่ก็ไม่ประสบผลสำเร็จเท่าที่ควร และมีการเปลี่ยนกำหนดวันแม่ไปหลายครั้ง ต่อมาวันแม่ที่รัฐบาลรับรอง คือวันที่ 15 เมษายน โดยเริ่มจัดตั้งแต่ปี พ.ศ. 2493 แต่ก็ต้องหยุดลงอีกในหลายปีต่อมา เนื่องจากกระทรวงวัฒนธรรมถูกยุบไป ส่งผลให้สภาวัฒนธรรมแห่งชาติซึ่งรับหน้าที่จัดงานวันแม่ขาดผู้สนับสนุน 
ต่อมาสมาคมครูคาทอลิกแห่งประเทศไทย ได้จัดงานวันแม่ขึ้นอีกครั้ง ในวันที่ 4 ตุลาคม พ.ศ. 2515 แต่จัดได้เพียงปีเดียวเท่านั้น จนกระทั่งในปี พ.ศ. 2519 คณะกรรมการอำนวยการสภาสังคมสงเคราะห์แห่งประเทศไทย ในพระบรมราชูปถัมภ์ จึงได้กำหนดวันแม่ขึ้นใหม่ให้เป็นวันที่แน่นอน โดยถือเอาวันเสด็จพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมเป็นวันแม่แห่งชาติ และกำหนดให้ดอกไม้สัญลักษณ์ของวันแม่ คือ ดอกมะลิ นับตั้งแต่นั้นเป็นต้นมา อนึ่งวันแม่แห่งชาติ (ประเทศไทย) เกิดขึ้นก่อน วันพ่อแห่งชาติ (ประเทศไทย) 4 ปี 3 เดือน 23 วัน

**อ้างอิง**
แม่แห่งชาติ
แม่แห่งชาติ
แม่แห่งชาติ
หมวดหมู่:วันเกิด
แม่แห่งชาติ
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คอนสวรรค์ (พืช)

คอนสวรรค์ (ชื่อวิทยาศาสตร์: Ipomoea quamoclit L.) หรือชื่อพื้นเมืองอื่นคือ สนก้างปลา ดาวนายร้อย มี 3 สีคือแดง ชมพู ขาว เป็นพืชพื้นเมืองในแถบลาตินอเมริกา ทางใต้ของอินเดียเรียกว่า มายิล มานิกกัม (மயில் மாணிக்கம்) เป็นไม้เลื้อย

**ลักษณะทั่วไป**
เป็นไม้เลื้อยล้มลุก ลักษณะเป็นเถาเลื้อยพันกัน เมื่อออกดอกแล้วเถาจะเหี่ยวเฉาตาย มีอายุการปลูกแค่ 1 ปีต่อการปลูกในแต่ละครั้ง ใบมีลักษณะเป็นรูปไข่ ขอบใบมีลักษณะแยกเป็นแฉก ดอกมักออกดอกเป็นช่อ โดยช่อนึงมีดอกประมาณ 4-6 ดอก โดยมักชอบออกดอกตามง่ามใบ ลักษณะของดอกเมื่อบานแล้วมีรูปร่างคล้ายรูปดาว ส่วนเกสรมีสีขาว เป็นไม้เลื้อยที่ชอบแสงแดดจัด นิยมปลูกไว้ตามรั้วบ้านหรือตามซุ้มต่างๆ  สามารถปลูกได้ในดินทุกชนิด แต่จะเจริญงอกงามได้ดีในดินร่วน ควรรดน้ำวันละ 2 ครั้ง คือ เช้า-เย็น

**การปลูกและใช้ประโยชน์**
นิยมปลูกเป็นไม้ประดับในเขตร้อน ถ้าปลูกนอกเขตร้อนจะเจริญได้เฉพาะในฤดูร้อนและตายในฤดูหนาว เป็นพืชที่ดึงดูดนกฮัมมิงเบิร์ดได้ดี กลายเป็นพืชรุกรานได้ Ipomoea × multifida เป็นลูกผสมระหว่าง I. quamoclit และ(I. hederifolia) ลูกผสมที่เป็น allotetraploid คือ Ipomoea sloteri

**อ้างอิง**
  Germplasm Resources Information Network: Ipomoea quamoclit date=2009-06-28 
หมวดหมู่:วงศ์ผักบุ้ง
หมวดหมู่:ไม้ดอกไม้ประดับ
หมวดหมู่:ไม้เลื้อย
วันพ่อแห่งชาติ

วันพ่อแห่งชาติ ตรงกับวันที่ 5 ธันวาคม ของทุกปี เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และยังตรงกับวันชาติของประเทศไทยอีกด้วย
กิจกรรมวันพ่อแห่งชาติจัดติดต่อกันทุกปีตั้งแต่ พ.ศ. 2523 โดยการริเริ่มของ คุณหญิงเนื้อทิพย์ เสมรสุต นายกสมาคมผู้อาสาสมัครและช่วยการศึกษา สัญลักษณ์ที่ใช้ในวันพ่อ คือ ดอกพุทธรักษา ซึ่งมีชื่ออันเป็นมงคลยกเลิก

**ประวัติ**
วันพ่อแห่งชาติ ได้จัดให้มีขึ้นครั้งแรก เมื่อวันที่ 5 ธันวาคม พ.ศ. 2523 โดยคุณหญิง เนื้อทิพย์ เสมรสุต นายกสมาคมผู้อาสาสมัครและช่วยการศึกษา หลักการเหตุผลที่มีการจัดตั้งวันพ่อแห่งชาติขึ้น เนื่องจากพ่อเป็นบุคคลผู้มีพระคุณและมีบทบาทสำคัญต่อครอบครัว สังคม ที่ผู้เป็นลูกจะต้องเคารพเทิดทูนและตอบแทนพระคุณด้วยความกตัญญู และสังคมควรที่จะยกย่องให้เกียรติรำลึกถึงผู้เป็นพ่อ จึงถือเอาวันที่ 5 ธันวาคม ของทุกปี เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็น "วันพ่อ"
ในวันที่ 8 ธันวาคม พ.ศ. 2559 ภายหลังการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็ได้มีการประกาศจากรัฐบาลของประเทศไทยว่า วันพ่อแห่งชาติของประเทศไทย จะยังคงเป็นวันที่ 5 ธันวาคมของทุกปีต่อไปตามเดิม

**วัตถุประสงค์**
 เพื่อสำนึกในพระมหากรุณาธิคุณและเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร- เพื่อเทิดทูนพระคุณของพ่อ และยกย่องบทบาทของพ่อที่มีต่อครอบครัวและสังคม- เพื่อให้ลูกได้แสดงความกตัญญูกตเวทีต่อพ่อ- เพื่อให้ผู้เป็นพ่อ สำนึกในหน้าที่และความรับผิดชอบของตนในฐานะหัวหน้าครอบครัว

**กิจกรรม**
# ประดับธงชาติไทยบริเวณอาคารบ้านเรือน ร่วมกันใส่เสื้อสีเหลือง ประดับผ้าผูก จัดโต๊ะหมู่สักการะ
# จัดพิธีศาสนสงฆ์ ทำบุญตักบาตร อุทิศเป็นพระราชกุศล เพื่อน้อมรำลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
# จัดกิจกรรมเกี่ยวกับการบำเพ็ญสาธารณประโยชน์เพื่อถวายเป็นพระราชกุศลหรือเรียกว่า "จิตอาสา"
ทั้งนี้ ตั้งแต่ปี พ.ศ. 2566 จะมีหน่วยงานราชการ เอกชน พ่อค้า แม่ค้า และประชาชนจากทั่วประเทศ มาถวายสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในลักษณะคล้ายกับที่มีการปฏิบัติในวันนวมินทรมหาราชอีกด้วย โดยจะแตกต่างที่ในวันพ่อแห่งชาติจะเป็นการวางพุ่มดอกไม้ ส่วนในวันนวมินทรมหาราชจะเป็นการวางพวงมาลา

**อ้างอิง**

**ดูเพิ่ม**
 พระราชพิธีเฉลิมพระชนมพรรษา- วันนวมินทรมหาราช- วันชาติ (ประเทศไทย)- วันดินโลก- พระบาทสมเด็จพระมหาภูมิพลอดุลยเดชมหาราช บรมนาถบพิตร

**แหล่งข้อมูลอื่น**
  รวมพระราชกรณีย์กิจสำคัญๆ เนื่องในวันพ่อแห่งชาติ date=2014-12-18 -  เว็ปไซต์ข้อมูลวันพ่อแห่งชาติ
หมวดหมู่:วันสำคัญของไทย
หมวดหมู่:วันสำคัญในเดือนธันวาคม
หมวดหมู่:วันหยุดในไทย
หมวดหมู่:วันเกิด
หมวดหมู่:วันหยุดที่ไม่เกี่ยวข้องกับทางศาสนา
รหัสประเทศ

รหัสประเทศ คือตัวอักษรหรือตัวเลขของรหัสภูมิศาสตร์ แสดงถึงประเทศหรือเขตการปกครองอิสระ ใช้ในการจัดเก็บข้อมูลหรือการสื่อสาร รหัสประเทศได้มีการพัฒนาขึ้นในหลายมาตรฐาน โดยรหัส ISO 3166-1 เป็นรหัสที่มีการนิยมใช้มากที่สุด

**ตัวอย่างรหัสประเทศแบบต่างๆ**
 ISO 3166-1- รหัสประเทศแบบโอลิมปิก (IOC, International Olympic Committee) รหัส 3 หลักที่ใช้ในการแข่งขันกีฬา- รหัสประเทศแบบฟีฟ่า (FIFA) รหัสประเทศ 3 หลัก สำหรับประเทศที่ใช้ในการแข่งฟุตบอลที่อยู่ภายใต้ฟีฟ่า- รหัสประเทศแบบนาโต (NATO) รหัสประเทศ 2 หลัก ตามการจัดของนาโต โดยรหัสบางส่วนในปี พ.ศ. 2546 (ค.ศ. 2003) ได้มีการนำรหัสแบบ ISO 3166 มาใช้- รหัสประเทศสำหรับป้ายทะเบียนรถยนต์ ใช้ในช่วงปี พ.ศ. 2492 - พ.ศ. 2511 จัดทำโดย United Nations Road Traffic Conventions - รหัสประเทศแบบเอฟไอพีเอส (FIPS, Federal Information Processing Standard) รหัสประเทศ 2 หลัก ใช้ในรัฐบาลสหรัฐอเมริกาและใช้ในระบบของ CIA World Factbook)

**อ้างอิง**

**แหล่งข้อมูลอื่น**
  รหัสเบอร์โทรศัพท์ของแต่ละประเทศ-  รหัสเบอร์โทรศัพท์ของแต่ละประเทศแสดงในรูปของธงชาติ date=2008-11-10
วิกิพีเดีย:วันนี้ในอดีต/14 ตุลาคม

14 ตุลาคม: วันครูในโปแลนด์; วันประชาธิปไตยในไทย- พ.ศ. 2469 (ค.ศ. 1926) – หนังสือเล่มแรกที่มีตัวการ์ตูนวินนี่ เดอะ พูห์ โดย เอ.เอ. มิลน์ ปรากฏ ตีพิมพ์เป็นครั้งแรก - พ.ศ. 2490 (ค.ศ. 1947) – นักบินทดสอบชาวอเมริกัน ชัก เยเกอร์ (ในภาพ) เป็นบุคคลแรกที่บินด้วยความเร็วสูงจนผ่านกำแพงเสียง- พ.ศ. 2492 (ค.ศ. 1949) – ผู้นำพรรคคอมมิวนิสต์ยูเอสเอ 11 คนถูกตัดสินว่ามีความผิดฐานพยายามใช้กำลังล้มล้างรัฐบาล- พ.ศ. 2505 (ค.ศ. 1962) – วิกฤตการณ์ขีปนาวุธคิวบาเริ่มต้นเมื่อเครื่องบินสอดแนมยู-2 ของกองทัพอากาศสหรัฐสามารถถ่ายภาพการติดตั้งขีปนาวุธนิวเคลียร์ในประเทศคิวบา- พ.ศ. 2516 (ค.ศ. 1973) – รัฐบาลจอมพล ถนอม กิตติขจรใช้กำลังปราบปรามนักศึกษาและประชาชนที่ชุมนุมอยู่บริเวณพระบรมมหาราชวัง เป็นเหตุให้มีผู้เสียชีวิต 77 คน บาดเจ็บ 857 คน
ดูเพิ่ม: 13 ตุลาคม – 14 ตุลาคม – 15 ตุลาคม
จดหมายเหตุ – รายชื่อบทความวันนี้ในอดีต
ริชาร์ด ฮาร์ดิง เดวิส

ริชาร์ด ฮาร์ดิง เดวิส (Richard Harding Davis 18 เมษายน ค.ศ. 1864 - 11 เมษายน ค.ศ. 1916) เป็นนักเขียนและนักหนังสือพิมพ์ที่เกิดในฟิดาเลเฟีย  ซึ่งทั้งบิดาและมารดาล้วนเป็นนักเขียนมีชื่อในสมัยนั้น  หลังจากเรียนจบจากมหาวิทยาลัยจอห์น ฮอปกินส์ ได้ไม่นานก็เข้าทำงานเป็นนักข่าวและประสบความสำเร็จสูงมากในยุคหนังสือพิมพ์ใส่ไข่ของเฮิร์ตส์  เมื่ออายุได้เพียง 26 เขาก็ได้รับตำแหน่งบรรณาธิการบริหารของ Harper’s Weekly เดวิสเป็นนักข่าวประเภทชีพจรลงเท้า เขาเดินทางมาอย่างโชกโชนทั้งในอเมริกากลางและแคริบเบียน และได้ทำข่าวสงครามทุกครั้งในสมัยนั้น  รายงานด่วนที่มีสีสัน ทว่ามักจะเป็นข่าวใส่ไข่ของเดวิสเป็นที่ชื่นชอบของคนอ่านและทำให้เขาเป็นนักข่าวค่าตัวแพงติดเพดาน ตอนที่ไปเบลเยียมเมื่อปี ค.ศ. 1914 เขาเกือบจะถูกเยอรมันยิงตายมาแล้วครั้งหนึ่ง เพราะถูกกล่าวหาว่าเป็นสายลับ เดวิสเขียนหนังสือท่องเที่ยวไว้หลายเล่ม และเรื่องสั้นอีกจำนวนหนึ่ง บทละครยี่สิบกว่าเรื่อง และนวนิยายรักหกเรื่อง  เรื่องที่มีชื่อเสียงยาวนานที่สุดคือ The Bar Sinister (ค.ศ. 1903) ซึ่งเป็นนวนิยายขนาดสั้นที่ใช้สุนัขเป็นตัวเล่าเรื่อง

**คำคม**

**ผลงานบางส่วน**
 The West From A Car Window (ค.ศ. 1892)- Exiles and other stories (ค.ศ. 1894)- Three Gringos in Venezuela (ค.ศ. 1896)- Cuba in War Time (ค.ศ. 1897)- The Cuban & Porto Rican campaigns (ค.ศ. 1899)- Cinderella, and other stories (ค.ศ. 1899)- Gallegher, and other stories (ค.ศ. 1899)- The Lion and the Unicorn (ค.ศ. 1899)- Ranson's folly (ค.ศ. 1902)- The bar sinister (ค.ศ. 1903)- Real Soldiers of Fortune (ค.ศ. 1906) - an early biography of วินสตัน เชอร์ชิลล์ (1874-1965) , Frederick Russell Burnham, (1861-1947) , et.al.- The Congo and coasts of Africa (ค.ศ. 1907)- Notes of a War Correspondent (ค.ศ. 1910)- Peace manoeuvres บทละครจบในหนึ่งองก์ (ค.ศ. 1914)

**แหล่งข้อมูลอื่น**
  ผลงานที่ Project Gutenberg date=2004-10-14  from (ภาษาอังกฤษ)-  Real Soldiers of Fortune  Project Gutenberg date=2004-10-14 -  "Not likely sent: The Remington-Hearst 'telegrams'". (ภาษาอังกฤษ)

**ผลงานที่แปลเป็นภาษาไทย**
  นักข่าวราชา (The reporter who made himself king) date=2005-02-18 ข่าวสร้างคน หรือว่าคนสร้างข่าว เรื่องสนุกๆ ล้อเลียนวงการข่าว"ใส่ไข่" 
----
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  และภาพประกอบจาก  โปรเจกต์ Gutenberg  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
หมวดหมู่:บุคคลที่เกิดในปี พ.ศ. 2407
อาร์ เอช เดวิส
อาร์ เอช เดวิส
หมวดหมู่:บุคคลจากฟิลาเดลเฟีย
หมวดหมู่:นักข่าวชายชาวอเมริกัน
1916
แม่แบบ:สถานีย่อย:การ์ตูนญี่ปุ่น/ข่าวการ์ตูน/ที่เก็บถาวร

==23 ตุลาคม พ.ศ. 2548**
 Girl's High School Students ของ โทวะ โอชิมะ ได้ถูกนำมาทำเป็นภาพยนตร์การ์ตูนแล้ว โดย บริษัท เกนโค กำกับโดย โยชิทากะ ฟูจิโมโตะ

**18 ตุลาคม พ.ศ. 2548**
 ยังยูแมกกาซีน หนังสือการ์ตูนรายสัปดาห์ ค่ายชูเอฉะ ของญี่ปุ่น จะปิดตัวลง หลังจากตีพิมพ์มากว่า 20 ปี

**16 ตุลาคม พ.ศ. 2548**
 แคลมป์ ยืนยัน สึบาสะ สงครามเทพข้ามมิติ TV Series มีระรอก 2 ต่อ

**14 ตุลาคม พ.ศ. 2548**
 แคลมป์ประกาศ ทำ XXXโฮลิค  เป็น TV Series แน่นอน

**12 ตุลาคม พ.ศ. 2548**
 จากผลสำรวจ จากกลุ่มโอตาคุ ในญี่ปุ่นกว่า 1.72 ล้านคน ทำให้มีเงินหมุนเวียนในเศรษฐกิจถึง 4 ล้านล้านเยน ต่อปี- GDH บริษัทใหญ่ของสตูดิโอ Gonzo ออกประกาศว่าได้ติดอันดับที่ 40 จาก 50 อันดับของบริษัทที่เติบโตเร็วที่สุดทางด้านเทคโนโลยี, มัลติมีเดีย และ แอนิเมชัน

**11 ตุลาคม พ.ศ. 2548**
 ขอแสดงความยินดีกับการ์ตูน อีวานเกเลียน ที่พึ่งครบรอบ 10 ปีไปเมื่อไม่นานมานี้- เมื่อผมกับเธอ XXX กำลังจะถูกสร้างเป็นละครทีวี คล้ายๆ กับที่เคยทำกับ เทพบุตรถังแตก มาแล้ว!?
ยาชิกะ

ยาชิกะ (Kabushikigaisha Yashika)  บริษัทผู้ผลิตกล้องถ่ายภาพของประเทศญี่ปุ่น Yashikaถูกใช้เป็นชื่อกล้องถ่ายภาพของบริษัทฯ เริ่มต้นการผลิตปี พ.ศ. 2492 (ค.ศ. 1949) และได้รวมเข้ากับบริษัทเคียวเซราในปี พ.ศ. 2526(ค.ศ. 1983) ในปี 1974 ได้ร่วมมือกับบริษัทเลนส์ของเยอรมัน คาร์ล ไซซ์ 
Yashica MF-2 super

**ประวัติ**

**บอดี้ (35 mm.SLR Bodies)**
 FR Series- FX Series- 107MP,108MP,109MP- Dental Eye

**เลนส์ (Lenses)**
 Wide-Angle- Normal- Moderate telephoto- Telephoto- Macro- Zoom
หมวดหมู่:กล้องถ่ายภาพ
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2492
หมวดหมู่:ตราสินค้ากล้องถ่ายภาพของญี่ปุ่น
หมวดหมู่:ดิจิมอน

หมวดหมู่:แฟรนไชส์การ์ตูนญี่ปุ่น
หมวดหมู่:ของเล่น
หมวดหมู่:บันเทิงคดีเกี่ยวกับสัตว์ประหลาด